
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 234 

20 Σεπτεμβρίου 1996 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 362 

Σύσταση Ανώνυμης Εταιρείας με την επωνυμία «ΤΕΧΝΟ¬ 
ΛΟΓΙΚΗ ΕΤΑΙΡΕΙΑ ΚΛΩΣΤΟΫΦΑΝΤΟΥΡΓΙΑΣ ΒΟ¬ 
ΡΕΙΟΥ ΕΛΛΑΔΟΣ ΑΝΩΝΥΜΟΣ ΕΤΑΙΡΕΙΑ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1514/1985 
«Ανάπτυξη της Επιστημονικής και Τεχνολογικής Έρευ¬ 
νας» (ΦΕΚ 13 τ. Α'). 

2. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α71.2.96). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (137 Α’) που προ¬ 
στέθηκε με το άρθρο 27 του Ν. 2081/1992 (154 Α*). 

4. Το γεγονός, ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατικού 
προϋπολογισμού, δοθέντος ότι η προκαλούμενη από τη 
σύσταση της εταιρείας αρχική δαπάνη ύψους 30.000.000 
δρχ. για τα τρία πρώτα έτη λειτουργίας της βαρύνει το 
Πρόγραμμα Δημοσίων Επενδύσεων (Π.Δ.Ε.) της Γενικής 
Γραμματείας Έρευνας και Τεχνολογίας (ΓΓΕΤ) Συλλογική 
Απόφαση Έργων (ΣΑΕ) 013/2/9513512 κατά το σκέλος 
που χρηματοδοτείται από το Κοινοτικό Πλαίσιο Στήριξης 
(ΚΠΣ) και συγκεκριμένα το Επιχειρησιακό Πρόγραμμα 
Έρευνας και Τεχνολογίας II (ΕΠΕΤII), κατά τα επόμενα δε 
έτη οι δαπάνες της Εταιρείας θα καλύπτονται από τα 
κέρδη της. 


λίου της Επικράτειας μετά από πρόταση των Υπουργών 
Εθνικής Οικονομίας και Ανάπτυξης. 

ΚΕΦΑΛΑΙΟ ΠΡΩΤΟ 

Σύσταση, Επωνυμία, Έδρα, Διάρκεια, Σκοπός 
Άρθρο 1 

Σύσταση, Επωνυμία 

Συνιστάται Ανώνυμη Εταιρεία με την επωνυμία «ΤΕ¬ 
ΧΝΟΛΟΓΙΚΗ ΕΤΑΙΡΕΙΑ ΚΛΩΣΤΟΫΦΑΝΤΟΥΡΓΙΑΣ ΒΟ¬ 
ΡΕΙΟΥ ΕΛΛΑΔΟΣ Α.Ε.» και το διακριτικό τίτλο «Τ.Ε.- 
ΚΥ.Β.Ε. Α.Ε.». 

Για τις σχέσεις της εταιρείας με το εξωτερικό χρησιμο¬ 
ποιείται η επωνυμία «ΤΕΟΗΝΟΙ_ΟΟΙΟΑΙ_ ΤΕΧΤΙΙΈ ΟΕ- 
ΝΤΒΕ ΟΡ ΝΟΒΤΗΕΒΝ 6ΒΕΕ0Ε» με τον ίδιο διακριτικό τί¬ 
τλο «Τ.Ε.Κ.Υ.Β.Ε.». 

Άρθρο 2 
Έδρα 

Έδρα της Εταιρείας ορίζεται ο Δήμος Θεσσαλονίκης. Η 
εταιρεία μπορεί με απόφαση του Διοικητικού Συμβουλίου 
να ιδρύει παραρτήματα και σε άλλες πόλεις της χώρας. 

Άρθρο 3 
Διάρκεια 

Η διάρκεια της Εταιρείας ορίζεται σε πενήντα χρόνια και 
λήγει την τριακοστή πρώτη Δεκεμβρίου του έτους δύο χι¬ 
λιάδες σαράντα έξι (31.12.2046). 

Η διάρκεια της Εταιρείας μπορεί να παρατείνεται με 
τροποποίηση του παρόντος άρθρου, ύστερα από από¬ 
φαση της Γενικής Συνέλευσης των μετόχων. 

Άρθρο 4 
Σκοπός 

1. Σκοπός της εταιρείας είναι η ανάπτυξη εφαρμοσμέ¬ 
νης και τεχνολογικής έρευνας και η παροχή τεχνολογικών 
και επιστημονικών υπηρεσιών σε επιχειρήσεις του κλάδου 
Κλωστοϋφαντουργίας/Ένδυσης. 

2. Γ ία την επίτευξη του σκοπού αυτού η εταιρεία δρα- 


5. Την υπ’ αριθμ. 475/1996 γνωμοδότηση του Συμβου- 

στηριοποιείται και παρέχει με αμοιβή υπηρεσίες σε τομείς 
όπως: 

2.1. Ανάπτυξη τεχνολογίας. 

2.2. Μεταφορά τεχνολογίας/τεχνογνωσίας και προσαρ¬ 
μογή της στις ελληνικές παραγωγικές μονάδες του κλά¬ 
δου Κλωστοϋφαντουργίας/Ένδυσης. 

2.3. Πιστοποίηση ποιότητας Κλωστοϋφαντουργικών 
προϊόντων. 

2.4. Ανάπτυξη και έλεγχος εφαρμογής Προδιαγραφών 
Ποιότητας Κλωστοϋφαντουργικών πρώτων υλών και τελι¬ 
κών προϊόντων. 

2.5. Παροχή Πληροφοριών Εμπορικού και Τεχνολογικού 
περιεχομένου. 

2.6. Εκπόνηση Ερευνητικών Προγραμμάτων που αφο- 
ρύν την ανάπτυξη ή/και εφαρμογή Νέων Τεχνολογιών. 

2.7. Κατάρτιση στελεχών μονάδων Κλωστοϋφαντουρ¬ 
γίας/Ένδυσης στην εφαρμογή νέων τεχνολογιών, νέων 
τεχνικών παραγωγής, διαδικασιών πιστοποίησης ποιότη¬ 
τας. 

2.8. Παροχή Συμβουλευτικών υπηρεσιών για τη βελτί¬ 
ωση της οργάνωσης, της διοίκησης και της παραγωγής 
μονάδων Κλωστοϋφαντουργίας/Ένδυσης. 

3. Για τη διευκόλυνση της επίτευξης των στόχων της η 
Εταιρεία: 

3.1. Συνδέεται με τα συλλογικά όργανα της βιομηχα¬ 
νίας, τους δημόσιους φορείς, τα Ανώτατα Εκπαιδευτικά 
Ιδρύματα (Α.Ε.Ι.), τα Ερευνητικά Κέντρα καθώς και με 
ανάλογους οργανισμούς και ιδρύματα του εσωτερικού και 
του εξωτερικού. 

3.2. Αγοράζει τεχνολογία (διπλώματα ευρεσιτεχνίας, 
τεχνογνωσία) από το εσωτερικό ή το εξωτερικό και την 
αξιοποιεί (επιστημονικά - εμπορικά). 

3.3. Καταθέτει αιτήσεις για διπλώματα ευρεσιτεχνίας 
με δικαιούχο την ίδια. 

3.4. Διοργανώνει σεμινάρια και εκθέσεις, εκδίδει 
έντυπα, χορηγεί υποτροφίες για το εσωτερικό ή εξωτε¬ 
ρικό. 

3.5. Ιδρύει Εταιρείες βιομηχανικής και εμπορικής εκμε¬ 
τάλλευσης των αποτελεσ μάτων των δραστηριοτήτων της. 

4. Η εταιρεία μπορεί να συμμετέχει σε επιχείρηση ή φο¬ 
ρέα ή κοινοπραξία ή Εταιρείες Διαχείρισης Χαρτοφυλα¬ 
κίου (ΗοΙάιηςι) του δημόσιου ή ευρύτερου δημόσιου τομέα 
παρεμφερούς σκοπού. 

5. Η Εταιρεία διαθέτει τα κέρδη της για τη χρηματοδό¬ 
τηση της λειτουργίας της και του έργου της όπως ορίζεται 
στο καταστατικό. 

ΚΕΦΑΛΑΙΟ ΔΕΥΤΕΡΟ 
Μετοχικό Κεφάλαιο - Μετοχές 
Άρθρο 5 

Μετοχικό Κεφάλαιο 

Το μετοχικό κεφάλαιο της εταιρείας ορίζεται στο ποσό 
των δραχμών εκατόν πενήντα εκατομμυρίων 
(150.000.000) και διαιρείται σε τρεις χιλιάδες (3.000) με¬ 
τοχές ονομαστικής αξίας εκάστης, δραχμών πενήντα χι¬ 


λιάδων (50.000) και θα καλυφθεί σύμφωνα με τα οριζό¬ 
μενα στο άρθρο 39 του παρόντος. 

'Αρθρο 6 

Αύξηση Κεφαλαίου 

1. Κατά τη διάρκεια της πρώτης πενταετίας από τη σύ¬ 
σταση της Εταιρείας ή εντός πενταετίας από την έγκριση 
της σχετικής τροποποίησης του Καταστατικού, το Διοικη¬ 
τικό Συμβούλιο έχει το δικαίωμα, με απόφασή του που 
λαμβάνεται με πλειοψηφία των πέντε εβδόμων (5/7) του 
συνόλου των μελών του, να αυξάνει ενόλω ή εν μέρει το 
μετοχικό κεφάλαιο με έκδοση νεών μετοχών, μέχρι του 
ύψους του καταβεβλημένου μετοχικού κεφαλαίου. 

2. Η Γενική Συνέλευση έχει το δικαίωμα με απόφασή 
της που λαμβάνεται κατά τις διατάξεις της παραγράφου 3 
και 4 του άρθρου 27 και της παραγράφου 2 του άρθρου 28 
του παρόντος ν’ αυξάνει ενόλω ή εν μέρει το μετοχικό κε¬ 
φάλαιο με έκδοση νέων μετοχών μέχρι του πενταπλάσιου 
του αρχικά καταβεβλημένου κεφαλαίου ή του διπλάσιου 
από την έγκριση της σχετικής τροποποίησης του Κατα¬ 
στατικού. 

3. Οι κατά τις προηγούμενες παραγράφους 1 και 2 αυ¬ 
ξήσεις του κεφαλαίου δεν αποτελούν τροποποίηση του 
παρόντος Καταστατικού. 

4. Εφόσον όμως το αποθεματικό της εταιρείας υπερ¬ 
βαίνει το 1/4 του καταβεβλημένου Μετοχικού Κεφαλαίου, 
για την αύξησή του απαιτείται απόφαση της Γ ενικής Συνέ¬ 
λευσης με την απαρτία των παραγράφων 3 και 4 του άρ¬ 
θρου 27 και της παραγράφου 2 του άρθρου 28 του παρό¬ 
ντος με ανάλογη τροποποίηση του παρόντος άρθρου. 

Άρθρο 7 

Μετοχές 

1. Οι μετοχές της Εταιρείας είναι ονομαστικές. Οι μετο¬ 
χές του Δημοσίου μπορεί να μεταβιβάζονται μόνο στο Δη¬ 
μόσιο, σε Ν.Π.Δ.Δ., Τράπεζες, Ν.Π.Ι.Δ. του δημοσίου και 
ιδιωτικού τομέα, Ο.Τ.Α. και σε ερευνητικούς και τεχνολο¬ 
γικούς γενικά φορείς. Οι μετοχές που ανήκουν στο Δημό¬ 
σιο μεταβιβάζονται με αποφάσεις των αρμόδιων Υπουρ¬ 
γών. 

2. Η μεταβίβαση των μετοχών γίνεται με εγγραφή στο 
βιβλίο μετόχων της Εταιρείας, που χρονολογείται και υπο¬ 
γράφεται από τον μεταβιβάζοντα μέτοχο και από εκείνον 
προς τον οποίο γίνεται η μεταβίβαση. Μετά από κάθε με¬ 
ταβίβαση, η Εταιρεία εκδίδει νέο τίτλο. 

3. Οι τίλοι των μετοχών αποκόπτονται από διπλότυπο βι¬ 
βλίο, είναι αριθμημένοι κατ’ αύξοντα αριθμό και φέρουν τα 
στοιχεία του κυρίου του τίτλου, τη σφραγίδα της Εταιρείας 
ως και την υπογραφή του Προέδρου του Διοικητικού Συμ¬ 
βουλίου και ενός Συμβούλου που ορίζεται ειδικά από το 
Διοικητικό Συμβούλιο. Η υπογραφή του Προέδρου μπορεί 
να τεθεί και με μηχανικό μέσο (σφραγίδα ή λιθογραφία). 
Κάθε τίτλος μπορεί να περιλαμβάνει περισσότερες από 
μια μετοχές όπως θα οριστεί από το Διοικητικό Συμβούλιο. 

4. Το Διοικητικό Συμβούλιο μπορεί να εκδίδει προσωρι¬ 
νούς ονομαστικούς τίτλους μετοχών που υπογράφονται 
από δύο (2) Συμβούλους που αυτό ορίζει. Οι προσωρινοί 

τίτλοι θα ανταλλάσσονται με τους κατά την προηγούμενη 
παράγραφο οριστικούς μόλις αυτοί θα εκδίδονται. 

Άρθρο 8 

Δικαιώματα Μετόχου 

1. Κάθε μετοχή παρέχει το δικαίωμα μιας ψήφου στη 
Γενική Συνέλευση. 

2. Οι μετοχές είναι αδιαίρετες. Σε περίπτωση συγκυριό¬ 
τητας πάνω σε μια μετοχή οι συγκύριοι εκπροσωπούνται 
από ένα μόνο αντιπρόσωπό τους, που ορίζεται με κοινή 
συμφωνία τους. 

3. Αν δεν έχει οριστεί κοινός αντιπρόσωπος, η μετοχή 
αυτή δεν μπορεί να εκπροσωπηθεί και αναστέλλεται η 
άσκηση των δικαιωμάτων που απορρέουν από αυτή. 

ΚΕΦΑΛΑΙΟ ΤΡΙΤΟ 

Άρθρο 9 

Γνωμοδοτική Επιτροπή 

Το Διοικητικό Συμβούλιο δύναται να διορίζει ανά διετία 
Γνωμοδοτική Επιτροπή από 5 μέλη κατ’ ανώτατο όριο. Η 
Γνωμοδοτική Επιτροπή έχει συμβουλευτικό χαρακτήρα 
και απαρτίζεται από άτομα που έχουν βαρύνουσα γνώμη 
επί θεμάτων κλωστοϋφαντουργίας και ένδυσης. 

Η Επιτροπή συνέρχεται σε συνεδρίαση τουλάχιστον δύο 
φορές το έτος και γνωμοδοτεί επί του επιστημονικού έρ¬ 
γου της Εταιρείας καθώς και για την πορεία των εργασιών 
της και την εν γένει πολιτική της. 

Στην πρώτη μετά το διορισμό της Επιτροπής συνεδρία¬ 
σης εκλέγονται με απόλυτη πλειοψηφία των παρισταμέ- 
νων μελών Πρόεδρος και Αντιπρόεδρος. Η Επιτροπή συ¬ 
νεδριάζει έγκυρα και διατυπώνει τη γνώμη της με την πα¬ 
ρουσία τουλάχιστον τριών μελών της. 

Στις συνεδριάσεις της Επιτροπής μπορούν να παρίστα- 
νται αυτοδικαίως χωρίς όμως δικαίωμα ψήφου τα μέλη του 
Διοικητικού Συμβουλίου της Εταιρείας. Η Επιτροπή συ¬ 
νέρχεται υποχρεωτικά εφόσον αυτό ζητηθεί από τη ΓΓΕΤ 
ή το Διοικητικό Συμβούλιο της Εταιρείας ή από τον Πρόε¬ 
δρο της Επιτροπής ή από τρία τουλάχιστον μέλη της. 

Οι απόψεις της γνωμοδοτικής επιτροπής καταγράφο¬ 
νται, τίθενται υπόψη του Δ.Σ. και κοινοποιούνται στη 
ΓΓΕΤ. 

Άρθρο 10 

Διοικητικό Συμβούλιο (Δ.Σ.) 

1. Η Εταιρεία διοικείται από Δ.Σ. που αποτελείται από 
επτά (7) μέλη. Η θητεία του Δ.Σ. είναι τετραετής. 

2. Τέσσερα (4) μέλη του Δ.Σ. επιλέγονται από τον 
Υπουργό Ανάπτυξης. Τα ούτως οριζόμενα μέλη προέρχο¬ 
νται από τους κάτωθι φορείς: 

•Γενική Γραμματεία Έρευνας και Τεχνολογίας 

• Σύνδεσμο Βιομηχανιών Βορείου Ελλάδας 

• Σύνδεσμο Εξαγωγέων Βορείου Ελλάδος 

• Γενική Γραμματεία Περιφέρειας Κεντρικής Μακεδο¬ 
νίας 

• Σύνδεσμο Πλεκτικής Βορείου Ελλάδος 

• Εργατικό Κέντρο Θεσσαλονίκης 


• Οργανισμό Προώθησης Εξαγωγών 

• Οργανισμό Βάμβακος 

• Εταιρεία Τεχνολογικής Ανάπτυξης Κλωστοϋφαντουρ¬ 
γίας Ένδυσης και Ινών «ΕΤΑΚΕΙ Α.Ε.». 

Οι παραπάνω αναφερόμενοι φορείς, με ευθύνη του νό¬ 
μιμου εκπροσώπου τους, εφόσον το επιθυμούν δύνανται 
να προτείνουν, κατόπιν προσκλήσεως, δύο τουλάχιστον 
άτομα εκ των οποίων ο Υπουργός Ανάπτυξης επιλέγει τα 
μέλη του Δ.Σ. 

Όλα τα προτεινόμενα άτομα πρέπει να έχουν επαρκή 
και αποδεδειγμένη γνώση, κατάρτιση και εμπειρία σε ζη¬ 
τήματα παραγωγής, ή/και οργάνωσης, ή/και διαχείρισης 
σε τομείς δραστηριοποίησης της εταιρείας. Από κάθε φο¬ 
ρέα επιλέγεται ένας εκπρόσωπος κατά μέγιστο. 

Τα υπόλοιπα τρία (3) μέλη του Δ.Σ. εκλέγονται από τη 
Γ ενική Συνέλευση με τη συμμετοχή όλων ανεξαιρέτως των 
μετόχων και προέρχονται από φορείς που συμμετέχουν 
στη Γενική Συνέλευση, αλλά δεν εκπροσωπούνται ήδη στο 
Δ.Σ. 

Τουλάχιστον δύο εξ αυτών πρέπει να προέρχονται από 
επιχειρήσεις ή οργανισμούς κλωστοϋφαντουργίας που εί¬ 
ναι μέτοχοι της Εταιρείας. Σε περίπτωση αδυναμίας επι¬ 
λογής από ιδιωτικές επιχειρήσεις, προτείνεται εκπρόσω¬ 
πος των επιχειρήσεων κλωστοϋφαντουργίας από το Σύν¬ 
δεσμο Βιομηχανιών Βορείου Ελλάδος ή το Σύνδεσμο Εξα¬ 
γωγέων Βορείου Ελλάδος ή το Σύνδεσμο Επιχειρήσεων 
Πλεκτικής Βορείου Ελλάδος. Όλα τα επιλεγόμενα μέλη 
πρέπει να έχουν παρόμοια με τα ως άνω προσόντα. 

3. Τα μέλη του Δ.Σ. μπορούν να επαναδιορίζονται ή να 
επανεκλέγονται. Σε περίπτωση κατά την οποία κενωθεί 
για οποιοδήποτε λόγο μια ή περισσότερες θέσεις συμβού¬ 
λων, η πλήρωση αυτών για τον υπόλοιπο χρόνο της θη¬ 
τείας τους γίνεται μόνον κατά τον τρόπο που γίνεται ο διο¬ 
ρισμός ή η εκλογή τους κατά την προηγούμενη παρά¬ 
γραφο. Μέχρι την πλήρωση αυτή το Διοικητικό Συμβούλιο 
νόμιμα συνέρχεται και αποφασίζει έγκυρα, εφόσον ο αριθ¬ 
μός του δεν έχει μειωθεί κάτω των τριών μελών. Αν ο αριθ¬ 
μός των μελών μειωθεί κάτω των τριών διορίζονται οι απαι- 
τούμενοι προσωρινοί Σύμβουλοι από τον Υπουργό Ανά¬ 
πτυξης, μέχρι να ορισθούν οι οριστικοί. Η τετραετής θη¬ 
τεία των Συμβούλων παρατείνεται μέχρι να ορισθούν οι 
νέοι Σύμβουλοι. 

Άρθρο 11 

Παραίτηση Συμβούλων 

1. Η χωρίς δικαιολογημένη αιτία αποχή Συμβούλου από 
τις συνεδριάσεις του Διοικητικού Συμβουλίου για χρονική 
περίοδο που υπερβαίνει το τρίμηνο, ισοδυναμεί με παραί¬ 
τηση. Η παραίτηση λογίζεται ότι έχει συντελεστεί αφότου 
το Δ.Σ. αποφασίσει για τη χωρίς δικαιολογημένη αιτία 
αποχή του Συμβούλου αυτού και γίνει σχετική μνεία στα 
πρακτικά του. 

2. Οι παραιτήσεις των μελών του Διοικητικού Συμβου¬ 
λίου υποβάλλονται στο Διοικητικό Συμβούλιο και η παραί- 

τηση ολόκληρου του Δ.Σ. υποβάλλεται στον Υπουργό 
Ανάπτυξης. 

Άρθρο 1 2 

Πρόεδρος - Γενικός Διευθυντής 

1. Το Διοικητικό Συμβούλιο εκλέγει από τα μέλη του με 
απόλυτη πλειοψηφία των παρόντων Συμβούλων, τον Πρό¬ 
εδρο και τον Αντιπρόεδρο. 

2.0 Αντιπρόεδρος αναπληρώνει τον Πρόεδρο, όταν αυ¬ 
τός απουσιάζει ή κωλύεται. Σε περίπτωση απουσίας ή κω¬ 
λύματος και του Αντιπροέδρου, τον Πρόεδρο αναπληρώ¬ 
νει ο Σύμβουλος που ορίζεται ειδικά για το σκοπό αυτό, 
από το Διοικητικό Συμβούλιο. 

3. Ο Πρόεδρος και ο Αντιπρόεδρος του Διοικητικού 
Συμβουλίου εκλέγονται κατά την πρώτη συνεδρίαση του 
Διοικητικού Συμβουλίου μετά τη Γενική Συνέλευση που 
εξέλεξε τους Συμβούλους της Εταιρείας και εντός προθε¬ 
σμίας δεκαπέντε (15) ημερών. Αν ο Γενικός Διευθυντής 
δεν είναι ένας εκ των Συμβούλων, συμμετέχει στο Δ.Σ. χω¬ 
ρίς ψήφο. 

4. Ο Πρόεδρος ή ο αναπληρωτής του προΐστανται των 
συνεδριάσεων του Διοικητικού Συμβουλίου και διευθύ¬ 
νουν τις εργασίες του. 

5. Ο Γενικός Διευθυντής εκλέγεται από το Δ.Σ. της 
Εταιρείας και με απαιτούμενη πλειοψηφία των πέντε 
εβδόμων (5/7) του συνόλου των μελών του. 

6. Ο Πρόεδρος του Διοικητικού Συμβουλίου και ο Γενι¬ 
κός Διευθυντής διευθύνουν τις εργασίες της Εταιρείας, 
παρακολουθούν τη λειτουργία της και ενημερώνουν το 
Διοικητικό Συμβούλιο σχετικά, προΐστανται του προσωπι¬ 
κού της και είναι τα ανώτατα εκτελεστικά όργανα αυτής. 

7. Οι αρμοδιότητες του Προέδρου και του Γ ενικού Διευ¬ 
θυντή της Εταιρείας καθορίζονται από το Διοικητικό Συμ¬ 
βούλιο. 

Άρθρο 13 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι αρμόδιο να αποφασίζει 
για κάθε θέμα που ανάγεται στη διαχείριση της περιου¬ 
σίας, τη διοίκηση και εκπροσώπηση της Εταιρείας και γε¬ 
νικά τη δράστηριότητά της, λαμβάνει δε όλα τα ενδεικνυό- 
μενα μέτρα και αποφάσεις για πραγματοποίηση του σκο¬ 
πού της Εταιρείας σύμφωνα με την πολιτική της Γνωμοδο- 
τικής Επιτροπής, όταν πρόκειται για επιστημονικά θέματα. 
Εξαιρούνται της αρμοδιότητας του Διοικητικού Συμβου¬ 
λίου τα θέματα εκείνα για τα οποία κατά τις διατάξεις του 
νόμου ή του παρόντος απαιτείται απόφαση της Γενικής 
Συνέλευσης. 

2. Στην έννοια της διαχείρισης περιλαμβάνεται η τοπο¬ 
θέτηση των διαθεσίμων της Εταιρείας σε καταθέσεις σε 
Τράπεζες και σε εισηγμένες στο Χρηματιστήριο ομολο¬ 
γίες. 

3. Το Διοικητικό Συμβούλιο μπορεί να αναθέτει σε ένα ή 
περισσότερα μέλη του ή το Γενικό Διευθυντή της Εται¬ 
ρείας ή σε άλλους υπαλλήλους της ή και τρίτους την 
άσκηση μέρους των εξουσιών ή των αρμοδιοτήτων του ή 
την ενέργεια ορισμένων πράξεων. 


4. Οι αναφερόμενες στην παράγραφο 1 εξουσίες μπο¬ 
ρεί για την εκτέλεση συγκεκριμένων πράξεων να μεταβι¬ 
βάζονται σε τρίτα πρόσωπα κατά τις γενικές περί συμβά¬ 
σεων και πληρεξουσιότητας διατάξεις από τα όργανα που 
εκπροσωπούν την Εταιρεία με την επιφύλαξη των διατά¬ 
ξεων για την ευθύνη αυτών. 

Άρθρο 14 

Εκπροσώπηση της εταιρείας 

1. Η Εταιρεία εκπροσωπείται από το Διοικητικό Συμβού¬ 
λιο, με την επιφύλαξη των διατάξεων των επόμενων παρα¬ 
γράφων του παρόντος. 

2. Δικαστικώς η Εταιρεία εκπροσωπείται από τον Πρόε¬ 
δρο του Διοικητικού Συμβουλίου ή τον κατά το άρθρο 12 
παρ. 2 αναπληρωτή του. Εάν απαιτείται προσωπική εμφά¬ 
νιση, ενώπιον Δικαστηρίου, εκπροσώπου της Εταιρείας, 
ως και εάν πρόκειται να δοθεί όρκος από αυτή, η Εταιρεία 
εκπροσωπείται ενώπιον Δικαστηρίου ή ο όρκος δίδεται 
από μέλος του Διοικητικού Συμβουλίου ή από υπάλληλο 
της Εταιρείας που ορίζεται από το Διοικητικό Συμβού¬ 
λιο. 

3. Το Διοικητικό Συμβούλιο έχει το δικαίωμα να αναθέ¬ 
τει την εκπροσώπηση της Εταιρείας γενικά ή για ορισμέ¬ 
νες πράξεις σε ένα ή περισσότερα πρόσωπα, μέλη ή όχι 
αυτού. 

Άρθρο 15 

Σύγκληση Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
είτε στην έδρα της Εταιρείας είτε όπου αλλού κρίνεται 
σκόπιμο από τον Πρόεδρό του ο οποίος ορίζει στην περί¬ 
πτωση αυτή τους όρους και τις προϋποθέσεις. Το Διοικη¬ 
τικό Συμβούλιο συγκαλείται από τον Πρόεδρο σε ημέρα 
και ώρα που ορίζονται από αυτόν, τακτικά μεν μια φορά 
κάθε ημερολογιακό μήνα, έκτακτα δε όταν ο Πρόεδρος 
κρίνει αυτό σκόπιμο ή ζητήσουν τούτο δύο τουλάχιστον 
από τους Συμβούλους. 

2. Ύστερα από αίτηση δύο Συμβούλων ο Πρόεδρος 
υποχρεούται: 

α) να συγκαλεί το Διοικητικό Συμβούλιο ορίζοντας 
ημέρα συνεδρίασής του που δεν απέχει περισσότερο από 
οκτώ (8) ημέρες από την υποβολή της σχετικής αίτησης. 

β) να θέτει κάθε προτεινόμενο θέμα στην ημερήσια διά¬ 
ταξη της πρώτης, μετά την υποβολή της σχετικής αίτησης, 
συνεδρίας. 

Άρθρο 16 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται ή αντιπροσωπεύο¬ 
νται σ’ αυτό το μισό πλέον ενός των Συμβούλων, ουδέποτε 
όμως ο αριθμός των παρισταμένων αυτοπροσώπως Συμ¬ 
βούλων μπορεί να είναι μικρότερος των τεσσάρων (4). 

2. Σύμβουλος απών ή κωλυόμενος, μπορεί να αντιπρο- 
σωπευθεί από άλλο Σύμβουλο τον οποίο θα ορίσει αυτός 
εγγράφως. Κάθε Σύμβουλος μπορεί να αντιπροσωπεύει 
έγκυρα μόνον έναν άλλο Σύμβουλο. Η αντιπροσώπευση 

στο Συμβούλιο δεν μπορεί να ανατεθεί σε πρόσωπο που 
δεν είναι μέλος του Συμβουλίου. 

3. Το Διοικητικό Συμβούλιο παίρνει αποφάσεις με από¬ 
λυτη πλειοψηφΐα των παρόντων καιαντιπροσωπευομένων 
μελών του. 

Αρθρο 17 

Πρακτικά Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται σε ει¬ 
δικό βιβλίο. Αυτά υπογράφονται από τον Πρόεδρο και τους 
παρευρισκομένους κατά τη συνεδρίαση Συμβούλους. Ο 
Γραμματέας του Διοικητικού Συμβουλίου εκλέγεται από 
αυτό μεταξύ των μελών ή και εκτός των μελών του. 

2. Κανείς Σύμβουλος δεν δικαιούται να αρνηθεί την 
υπογραφή των πρακτικών της συνεδρίασης στην οποία 
έλαβε μέρος, μπορεί όμως να ζητήσει την καταγραφή της 
γνώμης του στα πρακτικά, αν διαφωνεί για κάποια από τις 
λαμβανόμενες αποφάσεις. Σε περίπτωση άρνησης μέ¬ 
λους του Διοικητικού Συμβουλίου, να υπογράψει τα πρα¬ 
κτικά συνεδρίασής του, γίνεται σχετική μνεία σ’ αυτά. 

3. Αντίγραφα και αποσπάσματα των πρακτικών του Διοι¬ 
κητικού Συμβουλίου υπογράφονται από τον Πρόεδρό του 
ή από τον κατά το άρθρο 12 παρ. 2 αναπληρωτή του. 

Αρθρο 18 

Αποζημίωση Συμβούλων 

1. Στα μέλη του Διοικητικού Συμβουλίου χορηγείται 
αποζημίωση για κάθε αυτοπρόσωπη παράστασή τους στις 
συνεδριάσεις του Διοικητικού Συμβουλίου της οποίας το 
ύψος ορίζεται προσωρινά από το Διοικητικό Συμβούλιο με 
την αίρεση της έγκρισης από την Τακτική Γενική Συνέ¬ 
λευση με ειδική απόφασή της. Ο Γενικός Διευθυντής, που 
θα έχει πλήρη απασχόληση στα έργα της Εταιρείας, θα 
λαμβάνει μηνιαίο μισθό που θα ορίζεται με απόφαση του 
Διοικητικού Συμβουλίου. 

2. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την Εταιρεία μόνο αν εγκρι- 
θεί με ειδική απόφαση της τακτικής Γενικής Συνέλευσης, 
ύστερα από εισήγηση του Διοικητικού Συμβουλίου. 

Άρθρο 19 

Συμβατότητα Δραστηριοτήτων 

Τα μέλη του Διοικητικού Συμβουλίου της Εταιρείας, οι 
Διευθυντές της, καθώς και μέλη του προσωπικού της, τα 
οποία ενεργούν στην Ελλάδα κατ' επάγγελμα για λογαρια¬ 
σμό τους πράξεις που υπάγονται στους επιδιωκόμενους 
από την Εταιρεία σκοπούς οφείλουν να το γνωστοποιή¬ 
σουν στην Εταιρεία και να λάβουν τη σχετική άδεια. 

Για τα μέλη του Δ.Σ. η άδεια εγκρίνεται από τη Γ ενική 


Συνέλευση. Για το υπόλοιπο προσωπικό η άδεια εγκρίνε- 
ται από το Δ.Σ. 

Άρθρο 20 
Ευθύνη Συμβούλων 

Τα μέλη του Διοικητικού Συμβουλίου φέρουν ευθύνη 
απέναντι στην Εταιρεία για κάθε λάθος τους κατά την 
άσκηση των καθηκόντων τους κατά τους ειδικότερους 
ορισμούς του άρθρου 22 του Κ.Ν. 2190/1920. 

ΚΕΦΑΛΑΙΟ ΤΕΤΑΡΤΟ 
Γ ενική Συνέλευση 

Άρθρο 21 

Αρμοδιότητες Γ ενικής Συνέλευσης 

1. Η Γ ενική Συνέλευση των μετόχων της Εταιρείας είναι 
το ανώτατο όργανό της και δικαιούται να αποφασίζει για 
κάθε υπόθεση που αφορά την Εταιρεία, οι δε αποφάσεις 
της δεσμεύουν και τους απόντες ή τους διαφωνούντες 
μετόχους. 

2. Η Γενική Συνέλευση είναι η μόνη αρμόδια να αποφα¬ 
σίζει για: 

α) Τροποποιήσεις του Καταστατικού. Με εξαίρεση τις 
περιπτώσεις των παραγράφων 1 και 2 του άρθρου 6 του 
παρόντος, θεωρείται τροποποίηση Καταστατικού και η 
αύξηση ή μείωση του μετοχικού κεφαλαίου. 

β) Εκλογή των μελών του Διοικητικού Συμβουλίου, 
εκτός από τις περιπτώσεις ορισμού μελών κατά το άρθρο 
10 παρ. 2 του παρόντος, 
γ) Έγκριση του Ισολογισμού της Εταιρείας, 
δ) Διάθεση ετήσιων κερδών. 

ε) Συγχώνευση, παράταση της διάρκειας, διάσπαση, με¬ 
τατροπή, αναβίωση ή διάλυση της Εταιρείας, 
στ) Διορισμό εκκαθαριστών. 
ζ) Εκλογή Ελεγκτών. 

η) Απαλλαγή των μελών του Διοικητικού Συμβουλίου 
από τυχόν ευθύνη για αποζημίωση. 

θ) Έκδοση ομολογιακού δανείου με ομολογίες απλές ή 
μετατρέψιμες σε μετοχές, 
ι) Ετήσιες οικονομικές καταστάσεις, 
κ) Παροχή εξουσιοδοτήσεων στο Δ.Σ. 

Άρθρο 22 

Σύγκληση Γενικής Συνέλευσης 

1. Η Γ ενική Συνέλευση των μετόχων συνέρχεται υπο¬ 
χρεωτικά στην έδρα της Εταιρείας μια φορά σε κάθε 
εταιρική χρήση και μέσα σε έξι (6) το πολύ μήνες από τη 
λήξη της χρήσης αυτής. Το Διοικητικό Συμβούλιο μπορεί 
να συγκαλέσει και έκτακτα τη Γενική Συνέλευση των με¬ 
τόχων, όταν κρίνει αυτό σκόπιμο. 

2. Το Διοικητικό Συμβούλιο υποχρεούται να συγκαλεί τη 
Γενική Συνέλευση των μετόχων κατά τις προβλεπόμενες 
από το νόμο και το παρόν προεδρικό διάταγμα περιπτώ¬ 
σεις. 

3. Το Διοικητικό Συμβούλιο υποχρεούται να συγκαλεί τη 
Γενική Συνέλευση των μετόχων ύστερα από αίτηση των 
Ελεγκτών, μέσα σε δέκα (10) ημέρες από την επίδοση της 

αίτησης στον Πρόεδρό του, ορίζοντας ως αντικείμενο 
ημερήσιας διάταξης το περιεχόμενο της αίτησης. 

Αρθρο 23 

Διαδικασία πρόσκλησης της Γενικής Συνέλευσης 

1. Η Γενική Συνέλευση των μετόχων προσκαλείται είτε 
σε τακτική, είτε σε έκτακτη συνεδρίαση από το Διοικητικό 
Συμβούλιο της εταιρείας. 

2. Η Γενική Συνέλευση, με εξαίρεση τις επαναληπτικές 
Συνελεύσεις και τις εξομοιούμενες μ* αυτές, πρέπει να 
καλείται είκοσι (20) τουλάχιστον ημέρες πριν από την ορι¬ 
ζόμενη για τη συνεδρίασή της, στις οποίες υπολογίζονται 
και οι εξαιρετέες ημέρες. Η ημέρα της δημοσίευσης της 
πρόσκλησης της Γ ενικής Συνέλευσης και η ημέρα της Συ¬ 
νεδρίασης αυτής δεν υπολογίζονται. 

3. Η πρόσκληση της Γ ενικής Συνέλευσης που περιλαμ¬ 
βάνει τουλάχιστον το κτίριο, τη χρονολογία και την ώρα της 
συνεδρίασης, καθώς και τα θέματα της ημερήσιας διάτα¬ 
ξης με σαφήνεια, τοιχοκολλάται σε εμφανή θέση του κτι¬ 
ρίου της εταιρείας και δημοσιεύεται στο Δελτίο Ανωνύμων 
Εταιρειών και Εταιρειών Περιορισμένης Ευθύνης της 
Εφημερίδας της Κυβέρνησης, κατά το άρθρο 3 του από 
16 Ιανουάριου 1930 Π.Δ. «περί Δελτίου Ανωνύμων Εται¬ 
ρειών», σε μια από τις εκδιδόμενες στη Θεσσαλονίκη και 
που κατά την κρίση του Διοικητικού Συμβουλίου, κυκλο¬ 
φορούν ευρύτερα σ’ όλη τη χώρα, ημερήσιες πολιτικές 
εφημερίδες που επιλέγονται από τις εφημερίδες του άρ¬ 
θρου 3 του Ν.Δ. 3557/1957, όπως ισχύει και σε μια ημε¬ 
ρήσια ή εβδομαδιαία οικονομική εφημερίδα από εκείνες 
που έχουν ορισθεί με απόφαση του Υπουργού Εμπορίου. 
Οι ημερήσιες ή εβδομαδιαίες τουλάχιστον εφημερίδες 
πρέπει να εμπίπτουν στα κριτήρια του άρθρου 1 του Ν.Δ/ 
τος 1263/1972 και του άρθρου 2 του Ν. 4286/1963, αντί¬ 
στοιχα, όπως αυτοί ισχύουν και να κυκλοφορούν ανελλι¬ 
πώς για (3) τουλάχιστον χρόνια. 

4. Η κατά την παράγραφο 3 πρόσκληση, προκειμένου 
για επαναληπτική Γενική Συνέλευση και των ομοίων μ’ 
αυτή, δημοσιεύεται πριν από δέκα (10) τουλάχιστον πλή¬ 
ρεις ημέρες στις εφημερίδες και πριν από πέντε (5) του¬ 
λάχιστον ημέρες στο Δελτίο Ανωνύμων Εταιρειών και 
Εταιρειών Περιορισμένης Ευθύνης της Εφημερίδας της 
Κυβέρνησης. 

5. Πρόσκληση για σύγκληση Γ ενικής Συνέλευσης δεν 
απαιτείται στην περίπτωση κατά την οποία στη συνέλευση 
παρίστανται ή αντιπροσωπεύονται μέτοχοι που εκπροσω¬ 
πούν το σύνολο του μετοχικού κεφαλαίου και κανείς από 
αυτούς δεν αντιλέγει στην πραγματοποίησή της και στη 
λήψη αποφάσεων. 

Άρθρο 24 

Κατάθεση μετοχών - Αντιπροσώπευση 

1. Κάθε μέτοχος για να λάβει μέρος στη Γενική Συνέ¬ 
λευση και να έχει δικαίωμα ψήφου σ’ αυτή, οφείλει να κα¬ 
ταθέσει τις μετοχές τους στο ταμείο της Εταιρείας ή στο 
Ταμείο Παρακαταθηκών και Δανείων ή σε οποιαδήποτε 
Ανώνυμη Τραπεζική Εταιρεία στην Ελλάδα πέντε (5) του¬ 


λάχιστον πλήρεις ημέρες πριν από την ημέρα της συνε¬ 
δρίασης της Γενικής Συνέλευσης. 

2. Οι μέτοχοι που έχουν δικαίωμα συμμετοχής στη Γε¬ 
νική Συνέλευση, μπορούν να αντιπροσωπευθούν σ’ αυτή 
από πρόσωπο νόμιμα εξουσιοδοτημένο από αυτούς. 

3. Οι αποδείξεις κατάθεσης των μετόχων, κατά τα ορι¬ 
ζόμενα στην παράγραφο 1 του παρόντος άρθρου, καθώς 
και τα έγγραφα νομιμοποίησης των αντιπροσώπων των με¬ 
τόχων, πρέπει να κατατίθενται στην Εταιρεία πέντε (5) 
τουλάχιστον πλήρεις ημέρες πριν από τη συνεδρίαση της 
Γ ενικής Συνέλευσης. 

4. Μέτοχοι που δεν κατέθεσαν νομότυπα τις μετοχές 
τους, μπορούν να συμμετέχουν στη Γενική Συνέλευση 
μόνο με την άδειά της. 

Άρθρο 25 

Παράδοση αντιγράφων Ισολογισμού 

Δέκα (10) ημέρες πριν από κάθε τακτική Γενική Συνέ¬ 
λευση πρέπει να δίνεται σε κάθε μέτοχο που το ζητά, αντί¬ 
γραφο του Ισολογισμού καθώς και οι εκθέσεις του Διοικη¬ 
τικού Συμβουλίου και των Ελεγκτών που τον συνοδεύ¬ 
ουν. 

Άρθρο 26 

Πίνακας των μετόχων που έχουν δικαίωμα ψήφου 

1. Σαράντα οκτώ (48) ώρες πριν από κάθε Γ ενική Συνέ¬ 
λευση πρέπει να τοιχοκολλάται σε εμφανή θέση του κτι¬ 
ρίου της Εταιρείας, πίνακας εκείνων που έχουν δικαίωμα 
ψήφου κατά τη Γενική Συνέλευση των μετόχων, με έν¬ 
δειξη των τυχόν αντιπροσώπων τους, του αριθμού των με¬ 
τοχών και των ψήφων καθενός και των διευθύνσεων των 
μετόχων και των αντιπροσώπων τους. Στον πίνακα αυτό 
καταχωρούνται υποχρεωτικά από το Διοικητικό Συμβού¬ 
λιο, όλοι οι μέτοχοι που συμμορφώθηκαν με τις διατάξεις 
του άρθρου 24 του παρόντος. 

2. Αν ο μέτοχος έχει αντιρρήσεις για τον πίνακα μπορεί 
να τις υποβάλλει μόνο στην αρχή της συνεδρίασης της Γ ε¬ 
νικής Συνέλευσης και πριν από την έναρξη της συζήτησης 
των εγγεγραμμένων στην ημερήσια διάταξη των θεμάτων, 
άλλως υποβάλλονται απαραδέκτως. 

Άρθρο 27 

Απαρτία Γ ενικών Συνελεύσεων 

1. Η Γενική Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης 
όταν παρευρίσκονται ή αντιπροσωπεύονται σ’ αυτή μέτο¬ 
χοι που εκπροσωπούν το ένα πέμπτο (1/5) τουλάχιστον 
του καταβεβλημένου μετοχικού κεφαλαίου. 

2. Αν δεν υπάρξει απαρτία, η Γενική Συνέλευση συνέρ¬ 
χεται πάλι, μέσα σε είκοσι (20) ημέρες από τη χρονολογία 
ματαίωσης της συνεδρίασης. Στην περίπτωση αυτή η Γε¬ 
νική Συνέλευση προσκαλείται πριν από δέκα (10) τουλάχι¬ 
στον ημέρες, βρίσκεται δε κατά την επαναληπτική αυτή 
συνεδρίαση σε απαρτία και συνεδριάζει έγκυρα για τα θέ¬ 
ματα της αρχικής ημερήσιας διάταξης οποιοδήποτε και αν 
είναι το κατ' αυτή εκπροσωπούμενο τμήμα του καταβε¬ 
βλημένου μετοχικού κεφαλαίου. 

3. Κατ' εξαίρεση, προκειμένου για αποφάσεις που αφο- 

ρούν σε μεταβολή του αντικειμένου της επιχείρησης αυ¬ 
τής, σε αύξηση των υποχρεώσεων των μετόχων, σε αύ¬ 
ξηση του μετοχικού κεφαλαίου με εξαίρεση τις περιπτώ¬ 
σεις του άρθρου 6 του παρόντος, σε μείωση του μετοχικού 
κεφαλαίου, σε παροχή ή ανανέωση της εξουσιοδότησης 
προς το Δ.Σ. για αύξηση του Μ.Κ., σε μεταβολή του τρό¬ 
που της διάθεσης των κερδών, σε συγχώνευση, παράταση 
της διάρκειας ή διάλυση της Εταιρείας, σε τροποποίηση 
των άρθρων 7,10,16, 28 παρ. 2,32,35 και 39 του παρό¬ 
ντος Καταστατικού, καθώς και του παρόντος άρθρου, η 
Γενική Συνέλευση βρίσκεται σε απαρτία και συνεδριάζει 
έγκυρα, όταν παρευρίσκονται τα τρία τέταρτα (3/4) του¬ 
λάχιστον του καταβεβλημένου μετοχικού κεφαλαίου. 

4. Αν δεν υπάρξει τέτοια απαρτία η Γενική Συνέλευση 
προσκαλείται και συνέρχεται πάλι, κατά τις διατάξεις της 
παραγράφου 2 του παρόντος άρθρου, βρίσκεται δε σε 
απαρτία και συνεδριάζει έγκυρα για τα θέματα της αρχικής 
ημερήσιας διάταξης, όταν εκπροσωπείται σ' αυτή το μισό 
(1/2) του καταβεβλημένου μετοχικού κεφαλαίου. Αν δεν 
υπάρξει και η απαρτία αυτή, η Γενική Συνέλευση, αφού 
προσκληθεί και συνέλθει κατά τα ανωτέρω, βρίσκεται σε 
απαρτία και συνεδριάζει έγκυρα για τα θέματα της αρχικής 
ημερήσιας διάταξης, όταν εκπροσωπείται σ' αυτή το (1 /3) 
τουλάχιστον του καταβεβλημένου μετοχικού κεφαλαίου. 

Άρθρο 28 
Λήψη αποφάσεων 

1. Οι αποφάσεις της Γενικής Συνέλευσης λαμβάνονται 
κατ' απόλυτη πλειοψηφία των εκπροσωπευομένων σ’ 
αυτή ψήφων. 

2. Κατ’ εξαίρεση όλες οι αποφάσεις που αναφέρονται 
στην παράγραφο 3 του άρθρου 27 παίρνονται με πλειοψη¬ 
φία των τριών τετάρτων (3/4) των ψήφων που εκπροσω¬ 
πούνται στη Συνέλευση. 

Άρθρο 29 

Προεδρείο Γ ενικής Συνέλευσης 

1. Στη Γενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή αν αυτός κωλύεται, ο 
αναπληρωτής του κατά το άρθρο 12 ή αν και αυτός κωλύε¬ 
ται ο μεγαλύτερος στην ηλικία των παρευρισκομένων Συμ¬ 
βούλων. Χρέη Γραμματέα εκτελεί προσωρινά ο οριζόμε¬ 
νος από τον Πρόεδρο. 

2. Αφού κηρυχθεί οριστικός ο κατάλογος των μετόχων 
που έχουν δικαίωμα ψήφου, η Γενική Συνέλευση προχω¬ 
ρεί στην εκλογή του Προέδρου της και ενός Γραμματέα, ο 
οποίος εκτελεί και χρέη ψηφολέκτη. 

Άρθρο 30 

Ημερήσια Διάταξη - Πρακτικά 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα που αναγράφονται στη δη¬ 
μοσιευόμενη ημερήσια διάταξη, κατά το άρθρο 23 του πα¬ 
ρόντος. Η ημερήσια διάταξη καταρτίζεται από το Διοικη¬ 
τικό Συμβούλιο, περιλαμβάνει δε μόνο τις προτάσεις του, 
καθώς και προτάσεις μετόχων που εκπροσωπούν το ένα 
εικοστό (1/20) του καταβεβλημένου μετοχικού κεφα¬ 


λαίου, σύμφωνα με το άρθρο 33 παρ. 1 και 2 του παρό¬ 
ντος. Συζήτηση εκτός από τα θέματα της ημερήσιας διά¬ 
ταξης δεν επιτρέπεται παρά μόνο εξαιρετικά για τροπολο¬ 
γίες των προτάσεων του Διοικητικού Συμβουλίου προς τη 
Γενική Συνέλευση, για προτάσεις σύγκλησης άλλης Γενι¬ 
κής Συνέλευσης και ανάκλησης των μελών του Διοικητι¬ 
κού Συμβουλίου. 

2. Οι κατά τις Γ ενικές Συνελεύσεις συζητήσεις και απο¬ 
φάσεις καταχωρούνται περιληπτικά σε ειδικό βιβλίο και 
υπογράφονται από τον Πρόεδρο και το Γραμματέα. 
Ύστερα από αίτηση μετόχου ο Πρόεδρος της Συνέλευσης 
υποχρεώνεται να καταχωρήσει στα πρακτικά ακριβή περί¬ 
ληψη της γνώμης του. Στο ίδιο βιβλίο καταχωρείται και κα¬ 
τάλογος των μετόχων που παραστάθηκαν ή αντιπροσω- 
πεύθηκαν στη Γενική Συνέλευση σύμφωνα με το άρθρο 
26 παρ. 1 του παρόντος. 

3. Αντίγραφα και αποσπάσματα πρακτικών επικυρώνο¬ 
νται από τον Πρόεδρο του Διοικητικού Συμβουλίου ή από 
τον αναπληρωτή του. 

4. Εάν στη Γενική Συνέλευση παρευρίσκονται ένας 
μόνο μέτοχος, τη Συνέλευση παρακολουθεί αντιπρόσω¬ 
πος της αρμόδιας Εποπτεύουσας Αρχής ή Συμβολαιογρά¬ 
φος της έδρας της Εταιρείας, ο οποίος προσυπογράφει τα 
πρακτικά της Γενικής Συνέλευσης. 

Άρθρο 31 

Απαλλαγή μελών Διοικητικού Συμβουλίου 

Μετά την έγκριση του Ισολογισμού η Γ ενική Συνέλευση 
αποφασίζει σε ειδική ψηφοφορία που γίνεται με ονομα¬ 
στική κλήση, για απαλλαγή των μελών του Διοικητικού 
Συμβουλίου και των Ελεγκτών από κάθε ευθύνη αποζημί¬ 
ωσης. Η απαλλαγή αυτή είναι ανίσχυρη στις περιπτώσεις 
του άρθρου 22 του Κ.Ν. 2190/1920. 

ΚΕΦΑΛΑΙΟ ΠΕΜΠΤΟ 
Έλεγχος και δικαιώματα μειοψηφίας 
Άρθρο 32 
Τακτικός Ελεγχος 

Ο τακτικός έλεγχος της οικονομικής διαχείρισης και των 
ετήσιων λογαριασμών της Εταιρείας ως και τα υπόλοιπα 
σύμφωνα με το Νόμο καθήκοντα των Ελεγκτών ασκούνται 
από δύο (2) ελεγκτές, που με τους ισάριθμους αναπληρω¬ 
ματικούς τους εκλέγονται από τα μέλη του Σώματος των 
Ορκωτών Ελεγκτών, από την προηγούμενη τακτική Γ ενική 
Συνέλευση, κατά τη διαδικασία του άρθρου 36 του Κ.Ν. 
2190/20 περί Ανωνύμων Εταιρειών, όπως αντικαταστά- 
θηκε με το άρθρο 27 του Π.Δ. 409/86. Ειδικά για την 
πρώτη εταιρική χρήση οι Ελεγκτές θα ορισθούν από έκτα¬ 
κτη Γενική Συνέλευση, που θα συγκληθεί εντός τριμήνου 
από τη σύσταση της Εταιρείας. 

Οι ελεγκτές αμοίβονται από την Εταιρεία και οι αμοιβές 
τους εγκρίνονται από τη Γενική Συνέλευση. 

Άρθρο 33 

Δικαιώματα μειοψηφίας 

1. Ύστερα από αίτηση μετόχων που εκπροσωπούν το 
ένα εικοστό (1/20) του καταβλημένου μετοχικού κεφα¬ 
λαίου, το Διοικητικό Συμβούλιο υποχρεώνεται να συγκαλεί 
έκτακτη Γενική Συνέλευση των μετόχων, ορίζοντας ημέρα 
συνεδρίασης που δεν πρέπει να απέχει περισσότερο από 
τριάντα (30) ημέρες από τη χρονολογία της παράδοσης 
της αίτησης στον Πρόεδρο του Διοικητικού Συμβουλίου. 
Στην αίτηση πρέπει να προσδιορίζεται ακριβώς το αντικεί¬ 
μενο ημερήσιας διάταξης. 

2. Ύστερα από αίτηση μετόχων που εκπροσωπούν το 
ένα εικοστό (1/20) του καταβλημένου μετοχικού κεφα¬ 
λαίου, ο Πρόεδρος της Γενικής Συνέλευσης υποχρεώνε¬ 
ται να αναβάλει μόνο για μια φορά τη λήψη αποφάσεων τα¬ 
κτικής ή έκτακτης Γ ενικής Συνέλευσης, ορίζοντας ημέρα 
συνεδρίασης για την ημέρα που θα ζητήσουν οι μέτοχοι, 
εφόσον αυτή δεν απέχει περισσότερο από τριάντα (30) 
ημέρες από την ημέρα αναβολής. Η μετ' αναβολή Γ.Σ. 
αποτελεί συνέχιση της προηγούμενης και δεν απαιτείται 
επανάληψη των διατυπώσεων δημοσιεύσεως της πρόσ¬ 
κλησης των μετόχων, σε αυτή δε μπορούν να μετάσχουν 
και νέοι μέτοχοι τηρουμένων των διατάξεων των άρθρων 
27 παράγραφος 2 και 28 του 2190. 

3. Ύστερα από αίτηση μετόχων που εκπροσωπούν το 
ένα εικοστό (1/20) του καταβλημένου μετοχικού κεφα¬ 
λαίου που υποβάλλεται στην Εταιρεία πέντε (5) ημέρες 
πριν από την τακτική Γ ενική Συνέλευση το Διοικητικό συμ¬ 
βούλιο υποχρεώνεται: 

α) να ανακοινώσει στη Γενική Συνέλευση των μετόχων 
τα ποσά που κατά την τελευταία διετία κατεβλήθηκαν για 
οποιαδήποτε αιτία από την Εταιρεία, στα μέλη του Διοικη¬ 
τικού Συμβουλίου ή τους Διευθυντές ή άλλους υπαλλή¬ 
λους της, καθώς και κάθε άλλη παροχή στα πρόσωπα αυτά 
ή κάθε σύμβαση που υπάρχει μεταξύ τους και της Εται¬ 
ρείας, 

β) να παρέχει τις ζητούμενες συγκεκριμένες πληροφο¬ 
ρίες για τις υποθέσεις της Εταιρείας στο μέτρο που είναι 
χρήσιμες για την πραγματική εκτίμηση των θεμάτων της 
ημερήσιας διάταξης. Το Διοικητικό Συμβούλιο μπορεί να 
αρνηθεί την παροχή ζητουμένων πληροφοριών για λόγο 
που αναγράφεται στα πρακτικά. 

4. Ύστερα από αίτηση μετόχων που εκπροσωπούν το 
ένα τρίτο (1/3) του καταβλημένου μετοχικού κεφαλαίου 
που υποβάλλεται στην Εταιρεία μέσα στην προθεσμία της 
προηγούμενης παραγράφου και εφόσον αυτοί δεν εκπρο¬ 
σωπούνται στο Διοικητικό Συμβούλιο, το Διοικητικό Συμ¬ 
βούλιο υποχρεώνεται να δώσει σ' αυτούς κατά τη Γενική 
Συνέλευση ή, αν προτιμά, πριν από αυτή σε εκπρόσωπό 
τους, πληροφορίες για την πορεία των εταιρικών υποθέ¬ 
σεων και της περιουσιακής κατάστασης της Εταιρείας. Το 
Διοικητικό Συμβούλιο μπορεί ν’ αρνηθεί την παροχή των 
ζητουμένων πληροφοριών για λόγο που αναγράφεται στα 
πρακτικά. 


5. Στις περιπτώσεις των προηγουμένων παραγράφων 
3β και 4 τυχόν αμφισβήτηση για το βάσιμο της αιτιολογίας 
επιλύει το αρμόδιο δικαστήριο της έδρας της εταιρείας. 

6. Ύστερα από αίτηση μετόχων που εκπροσωπούν το 
ένα εικοστό (1/20) του καταβλημένου μετοχικού κεφα¬ 
λαίου η λήψη απόφασης για θέμα της ημερήσιας διάταξης 
της Γενικής Συνέλευσης γίνεται με ονομαστική κλήση. 

7. Στις περιπτώσεις των παραγράφων 1 ως και 4 του πα¬ 
ρόντος άρθρου οι αιτούντες μέτοχοι οφείλουν να τηρούν 
κατατεθειμένες, σύμφωνα με το άρθρο 24 του παρόντος 
Καταστατικού, τις παρέχουσες σ’ αυτούς τα ανωτέρω δι¬ 
καιώματα μετοχές τους από τη χρονολογία της επίδοσης 
της αίτησής τους μέχρι την ημέρα της συνεδρίασης της 
Γενικής Συνέλευσης. Στις περιπτώσεις της παραγράφου 
5, η υποχρέωση τήρησης των μετοχών μέχρι την έκδοση 
της απόφασης του αρμόδιου Δικαστηρίου. 

8. Μέτοχοι της Εταιρείας που εκπροσωπούν τουλάχι¬ 
στον το ένα εικοστό (1 /20) του καταβλημένου μετοχικού 
κεφαλαίου έχουν δικαίωμα να ζητήσουν έλεγχο της Εται¬ 
ρείας από το αρμόδιο Δικαστήριο της έδρας της Εται¬ 
ρείας. Ο έλεγχος διατάσσεται αν πιθανολογείται ότι με τις 
καταγγελλόμενες πράξεις παραβιάζονται οι διατάξεις των 
Νόμων ή του παρόντος ή των αποφάσεων της Γ ενικής Συ¬ 
νέλευσης και υπό την προϋπόθεση ότι οι καταγγελλόμε¬ 
νες πράξεις έγιναν σε χρόνο που δεν απέχει περισσότερο 
από μια διετία από τη χρονολογία της έγκρισης του Ισολο¬ 
γισμού της χρήσης μέσα στην οποία έχουν γίνει. 

9. Μέτοχοι της Εταιρείας που εκπροσωπούν το ένα 
τρίτο (1/3) του καταβλημένου μετοχικού κεφαλαίου δι¬ 
καιούνται να ζητήσουν από το κατά την προηγούμενη πα¬ 
ράγραφο Δικαστήριο, έλεγχο της Εταιρείας, εφόσον από 
την όλη πορεία των εταιρικών υποθέσεων προκύπτει ότι η 
διοίκησή τους δεν ασκείται όπως επιβάλλει η σωστή και 
λογική διαχείριση. Η διάταξη αυτή δεν εφαρμόζεται όταν η 
αιτούσα μειοψηφία εκπροσωπείται στο Διοικητικό Συμ¬ 
βούλιο της Εταιρείας. 

10. Στις περιπτώσεις των παραγράφων 8 και 9 του πα¬ 
ρόντος άρθρου, οι αιτούντες μέτοχοι οφείλουν να τηρούν 
κατατεθειμένες, σύμφωνα με το άρθρο 24 του παρόντος, 
τις παρέχουσες σ' αυτούς τα ανωτέρω δικαιώματα μετο¬ 
χές, μέχρι την έκδοση της απόφασης του Δικαστηρίου και 
πάντως όχι λιγότερο από (30) ημέρες από την υποβολή 
της σχετικής αίτησης. 

ΚΕΦΑΛΑΙΟ ΕΚΤΟ 
ισολογισμός - Διανομή Κερδών 
Άρθρο 34 

Εταιρική χρήση - Ισολογισμός 

1. Η εταιρική χρήση έχει διάρκεια δώδεκα μηνών, που 
αρχίζει την πρώτη (1) Ιανουάριου και λήγει στις τριάντα μία 
(31) Δεκεμβρίου κάθε χρόνου. Κατ’ εξαίρεση η πρώτη 
εταιρική χρήση αρχίζει από τη νόμιμη σύσταση της Εται¬ 
ρείας και λήγει στις τριάντα μία (31) Δεκεμβρίου 1997. Η 
πρώτη τακτική Γ ενική Συνέλευση συνέρχεται σε ένα εξά¬ 
μηνο από τη λήξη της πρώτης εταιρικής χρήσης. 

2. Στο τέλος κάθε χρήσης το Διοικητικό Συμβούλιο κλεί- 

νει τους λογαριασμούς, συντάσσει λεπτομερή απογραφή 
της εταιρικής περιουσίας και καταρτίζει τον ετήσιο ισολο¬ 
γισμό, σύμφωνα με τις διατάξεις που ισχύουν. Ο ισολογι¬ 
σμός υποβάλλεται για έγκριση στην τακτική Γενική Συνέ¬ 
λευση και πρέπει να συνοδεύεται από επεξηγηματική έκ¬ 
θεση του Διοικητικού Συμβουλίου, στην οποία αναφέρεται 
με σαφήνεια η οικονομική κατάσταση της Εταιρείας, κα¬ 
θώς και τα κέρδη που πραγματοποιήθηκαν ή τις ζημίες 
που προέκυψαν κατά τη διάρκεια της εταιρικής χρήσης. 

3. Ο Ισολογισμός μαζί με το σχετικό πιστοποιητικό των 
Ορκωτών Λογιστών, δημοσιεύονται είκοσι (20) ημέρες 
τουλάχιστον πριν από τη συνεδρίαση της Γενικής Συνέ¬ 
λευσης σύμφωνα με τα οριζόμενα στο άρθρο 43, παρά¬ 
γραφος 10 του Κ.Ν. 2190/1920. 

4. Για να ληφθεί από τη Γενική Συνέλευση έγκυρα από¬ 
φαση για τον εγκεκριμένο από το Διοικητικό Συμβούλιο 
Ισολογισμό πρέπει αυτός να έχει θεωρηθεί ειδικά από: α) 
το Γ ενικό Διευθυντή της Εταιρείας και β) το Διευθύνοντα 
το Λογιστήριο της Εταιρείας. Αν οποιοσδήποτε απ' αυτούς 
διαφωνεί για το νόμιμο τρόπο κατάρτισης του Ισολογισμού 
πρέπει να εκθέσει στη Γενική Συνέλευση έγγραφα τις 
αντιρρήσεις του. 

Άρθρο 35 

Κέρδη της Εταιρείας 

1. Καθαρά κέρδη της Εταιρείας είναι αυτά που προκύ¬ 
πτουν αφού αφαιρεθούν από τα ακαθάριστα κέρδη όλα τα 
έξοδα, οι ζημίες, οι νόμιμες αποσβέσεις και κάθε άλλο 
εταιρικό βάρος. Τα κέρδη αυτά θα διανέμονται για: 

α) σχηματισμό του τακτικού αποθεματικού 

β) αύξηση μετοχικού κεφαλαίου, που θα κατανέμεται 
αναλογικά στους μετόχους 

γ) σχηματισμό έκτακτου αποθεματικού, αμοιβή μελών 
του Διοικητικού Συμβουλίου, διανομή στους υπαλλήλους 
της Εταιρείας ή για οποιοδήποτε άλλο σκοπό που θα απο¬ 
φασίζει η Γενική Συνέλευση. 

2. Η παροχή υπηρεσιών από την Εταιρεία στους μετό¬ 
χους της γίνεται βάσει ειδικού μειωμένου τιμολογίου που 
ορίζεται με απόφαση του Διοικητικού Συμβουλίου. 

ΚΕΦΑΛΑΙΟ ΕΒΔΟΜΟ 

Διάλυση - Εκκαθάριση 
Άρθρο 36 

Λόγοι λύσης της Εταιρείας 

1. Η Εταιρεία λύεται: α) Με την πάροδο του χρόνου της 
διάρκειας της, β) με απόφαση της Γ ενικής Συνέλευσης και 
γ) με την κήρυξη της Εταιρείας σε κατάσταση πτώχευ¬ 
σης. 

2. Η συγκέντρωση όλων των μετοχών της Εταιρείας σ’ 
ένα φορέα δεν αποτελεί λόγο λύσης της. 

3. Σε περίπτωση διάλυσης της Εταιρείας, τα πάγια δια¬ 


νέμονται στους μετόχους ανάλογα με την πραγματική συ¬ 
νεισφορά εκάστου. 

Άρθρο 37 
Απώλεια Κεφαλαίου 

Το Διοικητικό Συμβούλιο υποχρεώνεται να συγκαλέσει 
Γ ενική Συνέλευση για να αποφασίσει για τη διάλυση ή όχι 
της Εταιρείας, όταν η αξία του ενεργητικού της, κατά την 
σύνταξη του Ισολογισμού μετά την αφαίρεση του παθητι¬ 
κού γίνει κατώτερη από το μισό του καταβλημένου μετοχι¬ 
κού κεφαλαίου. 

Άρθρο 38 
Εκκαθάριση 

1. Με εξαίρεση την περίπτωση της πτώχευσης, τη λύση 
της Εταιρείας, ακολουθεί η εκκαθάρισή της με τον ορισμό 
τριών (3) εκκαθαριστών, που κατά τη διάρκεια της εκκα¬ 
θάρισης ασκούν όλες τις αρμοδιότητες του Διοικητικού 
Συμβουλίου τις συναφείς προς τη διαδικασία και το σκοπό 
της εκκαθάρισης, οι οποίες όμως μπορούν να περιορι- 
σθούν από τη Γ ενική Συνέλευση, προς τις αποφάσεις της 
οποίας υποχρεώνονται να συμμορφώνονται. Ο διορισμός 
των εκκαθαριστών συνεπάγεται αυτοδίκαια την παύση της 
εξουσίας των μελών του Διοικητικού Συμβουλίου. 

2. Οι διοριζόμενοι από τη Γενική Συνέλευση εκκαθαρι- 
στές οφείλουν με την ανάληψη των καθηκόντων τους να 
κάνουν απογραφή της εταιρικής περιουσίας και να δημο¬ 
σιεύσουν στον τύπο και στο Δελτίο Ανωνύμων Εταιρειών 
και Εταιρειών Περιορισμένης Ευθύνης της Εφημερίδας 
της Κυβέρνησης Ισολογισμό, αντίτυπο του οποίου υπο¬ 
βάλλεται στην Αρμόδια Εποπτεύουσα Αρχή. 

3. Την ίδια υποχρέωση έχουν οι εκκαθαριστές και κατά 
τη λήξη της εκκαθάρισης. 

4. Η Γενική Συνέλευση των μετόχων διατηρεί όλα τα δι- 
καιώματά της κατά τη διάρκεια της εκκαθάρισης. 

5. Οι λογαριασμοί της εκκαθάρισης εγκρίνονται από τη 
Γενική Συνέλευση των μετόχων, που αποφασίζει και για 
απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη Γ ενική Συνέλευση των 
μετόχων τα αποτελέσματα της εκκαθάρισης μαζί με έκ¬ 
θεση των αιτιών που παρεμπόδιζαν την αποπεράτωση της 
εκκαθάρισης. 

ΚΕΦΑΛΑΙΟ ΟΓΔΟΟ 
Τελικές διατάξεις 

Αρθρο 39 

Κάλυψη μετοχικού κεφαλαίου 

1. Το σύμφωνα με το άρθρο 5 του παρόντος κεφάλαιο 
της Εταιρείας δραχμών 150.000.000 δρχ. θα καλυφθεί ως 
εξής: 

α. Το Ελληνικό Δημόσιο λαμβάνει χίλιες επτακόσιες 
δέκα (1.710) μετοχές, ονομαστικής αξίας πενήντα χιλιά¬ 
δων (50.000) δρχ. η κάθε μία, συνολικής αξίας ογδόντα 
πέντε εκατομμυρίων πεντακοσίων χιλιάδων (85.500.000) 
δραχμών. Από αυτές τις μετοχές χίλιες πεντακόσιες εξή¬ 
ντα (1.560) συνολικής αξίας εβδομήντα οκτώ εκατομμυ- 

ρίων (78.000.000) δραχμών λαμβάνονται μέσω της Γενι¬ 
κής Γραμματείας Έρευνας και Τεχνολογίας του Υπουρ¬ 
γείου Ανάπτυξης, ποσοστό 52% επί του συνόλου και εκα¬ 
τόν πενήντα (150) μετοχές συνολικής αξίας επτά εκατομ¬ 
μυρίων πεντακοσίων χιλιάδων (7.500.000) δραχμών μέσω 
του Υπουργείου Εθνικής Οικονομίας, ποσοστό 5% επί του 
συνόλου. 

Οι κάτωθι αναφερόμενοι φορείς του Δημοσίου λαμβά¬ 
νουν συνολικά τριακόσιες (300) μετοχές, ονομαστικής 
αξίας πενήντα χιλιάδων (50.000) δρχ. εκάστη, συνολικής 
αξίας δέκα πέντε εκατομμυρίων (15.000.000) δρχ. ποσο¬ 
στό 10% επί του συνόλου. Από αυτές τις μετοχές ο Οργα¬ 
νισμός Βάμβακος λαμβάνει εκατόν πενήντα (150) μετοχές 
συνολικής αξίας επτά εκατομμυρίων πεντακοσίων χιλιά¬ 
δων (7.500.000) δρχ., ποσοστό 5% και ο Οργανισμός 
Προώθησης Εξαγωγών (Ο.Π.Ε.) λαμβάνει εκατόν πενήντα 
(150) μετοχές συνολικής αξίας επτά εκατομμυρίων πε¬ 
ντακοσίων χιλιάδων (7.500.000) δρχ., ποσοστό 5%. 

γ. Οικονομικοί και κλαδικοί Σύνδεσμοι Βορείου Ελλάδος 
και βιομηχανικές μονάδες Κλωστοϋφαντουργίας - Ένδυ¬ 
σης λαμβάνουν συνολικά εννιακόσιες ενενήντα (990) με¬ 
τοχές ονομαστικής αξίας πενήντα χιλιάδων (50.000) δρχ. 
εκάστη, συνολικής αξίας σαράντα εννέα εκατομμυρίων 
πεντακοσίων χιλιάδων (49.500.000) δρχ., ποσοστό 33% 
επί του συνόλου. 

2. Το Διοικητικό Συμβούλιο οφείλει σε ειδική συνε¬ 
δρίαση που θα γίνει στις προθεσμίες που ορίζονται από τις 
κείμενες νομοθεσίες περί Ανωνύμων Εταιρειών, να πιστο¬ 
ποιήσει αν καταβλήθηκε το μετοχικό κεφάλαιο. Αντί¬ 
γραφο του συντασσόμενου σχετικού πρακτικού της παρα¬ 
πάνω συνεδρίασης του Δ.Σ. υποβάλλει ο Πρόεδρος στην 
αρμόδια εποπτεύουσα Αρχή. 

Αρθρο 40 
Εποπτεία 

Εφόσον δεν προβλέπεται διαφορετικά στο παρόν Προ¬ 
εδρικό Διάταγμα εφαρμόζονται ανάλογα οι διατάξεις της 
νομοθεσίας για τις Ανώνυμες Εταιρείες. 


Ο Υπουργός Ανάπτυξης, ασκεί την εποπτεία που προ- 
βλέπεται από τη νομοθεσία για τις Ανώνυμες Εταιρείες. 

’Αρθρο 41 

Πρώτο Διοικητικό Συμβούλιο 

Ως μέλη του πρώτου Διοικητικού Συμβουλίου της Εται¬ 
ρείας ορίζονται οι εξής: 

1. Καραχάλιος Παναγιώτης, ως εκπρόσωπος της ΓΓΕΤ. 

2. Λαδένης Αδαμάντιος, ως εκπρόσωπος του ΣΒΒΕ. 

3. Σπυρέλλης Νικόλαος, καθηγητής ΕΜΠ, ως εκπρόσω¬ 
πος της ΕΤΑΚΕΙ ΑΕ, με αναπληρωτή την Σαχίνη Παρα¬ 
σκευή, στέλεχος της ΕΤΑΚΕΙ ΑΕ. 

4. Γεωργόπουλος Παναγιώτης, στέλεχος της Γεν. 
Γ ραμματείας Περιφέρειας Κεντρικής Μακεδονίας. 

5. Μπακαρλιώτας Κώστας, μέλος του Εργατικού Κέ¬ 
ντρου θεσ/νίκης. 

6. Δούδος Αντώνιος, επιχειρηματίας. 

7. Βαρβαρέσσου Αναστασία, Γραμματέας του Συνδέ¬ 
σμου Εξαγωγέων Β. Ελλάδος, ως Πρόεδρος. 

Το πρώτο Διοικητικό Συμβούλιο θα διοικήσει την Εται¬ 
ρεία μέχρι τη σύγκληση της πρώτης Γενικής Συνέλευ¬ 
σης. 

Σε περίπτωση κατά την οποία κενωθεί για οποιονδή- 
ποτε λόγο μια ή περισσότερες θέσεις προσωρινών συμ¬ 
βούλων η πλήρωσή τους για τον υπόλοιπο χρόνο θητείας 
γίνεται με απόφαση του Υπουργού Ανάπτυξης. Μέχρι τη 
συμπλήρωση των προσωρινών μελών του, το Διοικητικό 
Συμβούλιο νόμιμα συνέρχεται και αποφασίσει εφόσον ο 
αριθμός των υπολοίπων μελών του δεν έχει μειωθεί κάτω 
των τριών. 

Άρθρο 42 

Το παρόν Προεδρικό Διάταγμα ισχύει από τη δημο¬ 
σίευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Β. ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ * ΡΑΧ 52 34 312| 

_-_—----- I 

ΠΛΗΡΟΦΟΡΙΕΣ ΕΞΥΠΙ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5243188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφη Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ -Μέχρι 16σελίδες 100δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και ανωπροσαύξηση 100 δρχ. ανά βσέλιδο ή μέρους αυτου 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

2531 | 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Ποοκηρύξεων Α.Σ.Ε.Π. 

30.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

150.000 

10.000 

1.500 δρχ. 

2.500 » 

500 » 

2.500 » 

1.250 » 

500 >> 

250 » 

500 » 

150 >» 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 » 6.000 >* 

' Οι συνδρομές του εσωτεαικού προπληρώνονται στα Δημόσια Ταμεία που δίδουν αποδεικτικό είσπραξης (διπλό ιυπυ) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφειου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τ υπογραφειου. 

- Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
Π ΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδοομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρονο. που αρχίζει την ΐη Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






